अन्तरराष्ट्रिय मैथिली परिषद तथा मिथिला राज्य संघर्ष समिति के राष्ट्रीय अध्यक्ष शैलेन्द्र मिश्रा केर नेतृत्वमे एकटा प्रतिनिधिमण्डल के केन्द्रिय संस्कृति आ पर्यटन तथा नागरिक उड्डयन मंत्री माननीय डा महेश शर्मा जी सँ भेंट क नोएडा मे एकटा भव्य मिथिला भवन केर निर्माण हेतु आ एकटा मुख्य मार्ग , महाकवि विद्यापति मार्ग के नाम करबाक माङ तथा दरभंगा एयरपोर्ट के राष्ट्रीय मान्यता सङ नियमित हवाइ सेवा शुरु करबाक घोषणा करबाक माङ केलनि।
पूरा ज्ञापन पढलाक बाद माननीय मंत्रीजी आश्वासन देलनि जे उपरोक्त सभ माङपर हमर मंत्रालय अतिशीघ्र कारवाइ करत। मंत्रीजी कहलनि जे नोएडामे अतिशीघ्र एकटा भव्य मिथिला भवन केर निर्माण काज शुरु कएल जायत जे कि बहुद्देशीय भवन होयत। प्रतिनिधिमण्डलमे शैलेन्द्र मिश्रा, संग डा सतीशचन्द्र झा, चन्दन कुमार झा, धीरेन्द्र त्रिपाठी, कमलेश चौधरी आ सौरभ कुमार चौधरी आ अनेको ब्यक्ति उपस्थति छला। जय मिथिला जय मैथिली।
